A. Indledning. 
ixUerede forholdsvis tidlig maatte Kridtaflejringerne i Danmark tiltrække sig Op- 
mærksomheden, dels paa Grund af deres store Udbredelse, dels fordi disse Aflejringer vare 
af saa højst forskellig Natur. En af de første Opgaver, som de hjemlige Geologer toge fat 
paa, maatte derfor være den at faa Rede paa Aldersforholdet mellem disse Dannelser ind- 
byrdes og mellem dem og lignende Dannelser i Udlandet. 
Ved Undersøgelsen af disse Forhold kom man ret snart til det Resultat, at vi her 
i Danmark over Skrivekridtet havde temmelig mægtige Aflejringer, som endnu maatte hen- 
regnes til Kridtformationen, og som enten slet ikke eller kun sparsomt vare repræsenterede 
i det øvrige Europa. Dette vakte selvfølgelig Opsigt ogsaa i Udlandet, og vi se derfor, at 
Danmark i Tidernes Løb gæstes af adskillige fremmede Geologer, som ved Selvsyn vilde 
søge at skaffe sig et Overblik over disse Dannelser; særlig for Geologerne i Nordtyskland 
var det af Vigtighed at lære dem at kende , da Stenarter tilhørende disse Aflejringer have 
en vid Udbredelse paa dette Omraade som løse Blokke. Der er derfor efterhaanden frem- 
kommen en ikke ganske ringe Litteratur angaaende Kridtaflejringerne i Danmark. 
Uden her at skulle komme nærmere ind paa denne Litteratur skal jeg som de vig- 
tigste ældre danske Forfattere angaaende dette Emne nævne Abildgaard, Forchhammer, Pug- 
gaard og JoHNSTRCp; af fremmede kunne anføres Lyell, SchlOter, Hébert og Morgan. En 
Side af Undersøgelserne blev imidlertid saa temmelig forsømt, nemlig et nøjere Studium af 
de organiske Rester, som Kridtaflejringerne indeslutte; dette var en medvirkede Aarsag til, 
at der blev begaaet flere 'ikke uvæsentlige Fejltagelser, hvilket igen bevirkede, at det varede 
forholdsvis længe, inden man fuldt ud blev klar over de stratigrafiske Forhold. 
Ganske vist har der i Tidernes Løb været Forskere, som indsaa, hvor stor Betyd- 
ning en Bearbejdelse af Forsteningerne vilde have, og derfor ogsaa toge fat derpaa. Men 
deres Arbejde har i flere Tilfælde kun baaret ringe Frugt for Offentligheden. Saaledes 
havde Beck i en længere Aarrække beskæftiget sig meget med danske Kridtforsteninger, 
som han vilde beskrive og afbilde sammen med andre danske Forsteninger i et stort Værk, 
